Diari Oficial de la Generalitat Valenciana


Sumari del DOGV 4631, del 17-11-2003 (2003/11264)

Juí verbal número 919/2001. Cèdula de notificació.
--------------------------------------------------

### Dades del document

Número de DOGV
:   4631

Data del DOGV
:   17-11-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/11966


Organisme emissor
:   Jutjat de Primera Instància Número 19 de València

Tipus de document
:   Anunci

Juí verbal número 919/2001. Cèdula de notificació. [2003/M11835]
  
Part demandant: Javipe, SA.
  
Part demandada: Francisco Javier Martín Navarro i María Luisa Navarro Manzano.
  
En el juí a què es fa referència, s'ha dictat la resolució el text literal de la qual és el següent:
  
«Sentència número 88/2002.
  
València, 3 de maig de 2002.
  
Vistes les presents actuacions de juí verbal registrades amb el número 919/2001 i seguides entre les parts, d'una, com a demandant, Javipe, SA, representada per la procuradora Isabel Gómez Ferrer Bonet, assistida del lletrat Vicente Morillo Giner, i de l'altra, com a demandats, Francisco Javier Martín Navarro i María Luisa Navarro Manzano, sobre desnonament i reclamació de rendes.
  
Decisió:
  
Que, estimant en part la demanda promoguda per Javipe, SA, representada per la procuradora Isabel Gómez Ferrer Bonet contra Francisco Javier Martín Navarro i María Luisa Navarro Manzano, en situació de rebel·lia, declare resolt el contracte d'arrendament subscrit l'1 de juliol de 2000, respecte de l'habitatge situat a València, carrer dels Lleons, 73-22.ª i ser procedent el desnonament, condemnant el senyor Martín Navarro a desallotjar-lo i deixar-lo lliure i buit a disposició de la part actora, així com a ambdós demandats a pagar solidàriament al demandant la suma de 1.708,11 euros més els interessos legals des del 20 de novembre de 2001 fins al pagament complet i sense expressa imposició de les costes causades.
  
En compliment del que disposa l'article 248.4 de la Llei Orgànica del Poder Judicial, es fa saber a les parts que la present resolució no és ferma, per ser susceptible de ser recorreguda en apel·lació. Tal recurs, del qual coneixerà l'Audiència Provincial, s'haurà de preparar davant este Jutjat en el termini dels cinc dies següents al de la notificació de la present resolució, i l'escrit de preparació haurà de complir els requisits indicats en l'article 457.2 de la Llei 1/2000, d'Enjudiciament Civil.
  
I com que la present resolució comporta el llançament, el recurs tan sols s'admetrà si el demandat manifesta, en l'escrit de preparació, tindre pagades les rendes vençudes i altres quantitats que d'acord amb el contracte haja de tindre pagades en la data en què es presente tal escrit, havent d'acompanyar-hi els justificants que acrediten el pagament o aval bancari que ho garantisca (article 449, apartats 1 i 5 de la llei citada abans).
  
Que el secretari expedisca testimoni de la present resolució, el qual s'unirà a les actuacions en què es va dictar, i es durà l'original al llibre de sentències (d'acord amb l'establit en l'article 265 de la Llei Orgànica del Poder Judicial).
  
Esta és la meua sentència, jutjant en primera instància, que pronuncie, mane i firme.»
  
Atés el desconeixement de l'actual domicili o residència de Francisco Javier Martín Navarro, per provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del Jutjat i en el Diari Oficial de la Generalitat Valenciana per a dur a efecte la diligència de notificació de sentència.